**Тақырыбы; Тиеу және түсіру жұмыстарындағы техникалық қауіпсіздік талаптары**

**Сабақ мақсаты:**

**Білімділік:** Оқушыларғатиеу және түсіру жұмыстарындағы техникалық қауіпсіздік талаптарымен таныстыру және маңызды деректер арқылы білімдерін кеңейте отырып, оқулықпен жұмыс жасау қабілетін дамыту.

**Дамытушылық:** Оқушылардың мамандықтары бойынша дүниетанымын кеңейту, өз идеяларын еркін жеткізуге, сөздік қорларын дамыту, бір-бірін өзара түсінуге, қолдауға үйрету.

**Тәрбиелік:** Оқушыларды ұқыптылыққа, үнемділікке, ойлау қабілеті жоғары тұлға етіп тәрбиелеу. Оқушының еңбекке қабілеттілігімен қатар кәсіпке икемділігін қалыптастыру, мамандық таңдауға бағыт – бағдар беру.

**Сабақтың материалдық жабдықтары:** Интерактивтік тақта, үлестірме қағаздар, бағалау парақшасы, стикер, cлайд.

**Сабақ түрі:** Жаңа тақырыпты меңгерту сабағы

**Сабақта пайдаланған әдіс-тәсілдер:** Аралас сабақ

**Пәнаралық байланыс:** «Физика», «Химия».

**Сабақтың барысы**

**І. Ұйымдастыру бөлімі:** Оқушылардың сабаққа қатынасын тексеру, оқу құралдарын қадағалау, оқу кабинетінің сабаққа дайындығын бақылау.

Оқушыларды шаттық шеңберіне шақыру

Қуанамын мен де,

Қуанасың сен де,

Қуанайық, достарым,

Арайлап атқан Күнге.

Оқушыларды 1,2, 3 деп санатып топқа бөлу. Топ басшысын сайлау.

**ІІ. Өткен сабақ бойынша оқушылардың білімдерін тексеру:**

**І кезең. «Зымыран сұрақтар»**. Слайдта берілген сұрақтарға жауап беру. Әр дұрыс жауап 1 ұпаймен есептелінеді.

**IІІ. Жаңа материалды түсіндіру:**

**ІІ кезең.** Бейнероликті қарап, өз ойларын ортаға салады. Сабақтың тақырыбын ашады.

**ІІІ кезең.** Тиеу және түсіру жұмыстарындағы техникалық қауіпсіздік талаптарымен оқушыларды таныстыру

Тиеу-түсіру жұмыстары, тиеу-түсіру жұмыстарын жүргізетін ұйымның басшысы тағайындаған жауапты тұлғаның басшылығымен орындалады.

Жүргізуші автокөлік құралында жүктер мен тенттердің қойылуы және бекітілуінің мықтылығы жол қозғалысы қауіпсіздігі мен жүктердің сақталуын қамтамасыз ету талаптарына сәйкес келуін тексеруге, ал жүк пен тенттердің қойылуы мен бекітілуінде бұзушылықтар табылған жағдайда, тиеу жұмыстары үшін жауапты тұлғадан оларды жоюды талап етуі тиіс.

Тиеу-түсіру жұмыстары әдетте, механикалық тәсілмен, крандардың, тиегіштердің және басқа жүк көтергіш құралдардың көмегімен, ал көлемдері шамалы кезде шағын механикалық құралдармен орындалады.

Тиеу-түсіру жұмыстарын жүргізу үшін жауапты тұлға жұмысты бастау алдында жүк көтергіш тетіктердің, такелаждық және басқа тиеу-түсіру мүкаммалының жарамдылығын тексеруі тиіс.

-Массасы елу килограмнан артық жүктерді тиеу түсіру үшін, сондай-ақ жүктерді 1,5 м артық биіктікке көтеру кезінде механизация құралдарын пайдалану қажет.

-Ерекше жағдайларда тиеу және түсіру тұрақты емес орындарда, автомобильдің шанағындағы массасы 60-80 кг (бір орын) жүкті қолмен тиеуді (түсіруді) кемінде екі жүк тиеуші жүргізуге рұқсат етіледі.

**ІV кезең. «Сөздер банкасы»** ойыны. Бұл ойында интерактивті тақтада екі шеңбер бейнеленген. Біріншісіне тақырыпқа сәйкес және тақырыпқа сәйкес емес сөздер жазылады. Оқушылар тақырыпқа сәйкес сөздерді тауып екінші шеңберге жазады.

Тиеу, түсіру, тасымалдау, жүкті көтергіш машиналар, жүкті тасымалдаушы машиналар, жүкті тиеуші машиналар, домкрат, лебедка, таль, кран, жәшік, контейнер, автокар, конвейер, көпірлі, мұнаралы, консольді, арнайы, жан – жақты, арқандар, шынжырлар.

**V кезең. «Өзара оқыту стратегиясы»** Оқулықпен жұмыс. Оқулықпен жұмыс істеу мақсатында кітап беттерінен оқушыларға мәтін бөлініп беріледі. Топтық жұмыс мәтінді толық оқып шығып, мазмұнын айту.

**Сергіту сәті «Қара жорға биі» атты жаттығу жасау. Оқушылар интерактивті тақтадағы бейне роликтегідей жаттығулар жасайды**.

**VI кезең. «Кім шапшаң»** ойыны арқылы сабақты жинақтайды Топ бойынша тақырыпты жинақтау үшін тақырыпқа қатысты сұрақтар беруі. Топтар сұрақ-жауап арқылы өзара жарысады, ойларын ортаға салады, тақырыпты жинақтайды

**ІV. Жаңа тақырыпты бекіту:**

Рефлексия. Сабақты талдау. Не үйрендің? Ұсынысың? Пікірің? Сабақты қаншалықты меңгергендігін байқаймыз.

Оқушылар бүгінгі сабақтан алған әсерлерін стикерлерге жазып, пікір ағашына іледі.

**V. Оқушыларды бағалау:** Топ басшылары бағалау парағын толтырады. Оқушыларды бағалау парақшасы арқылы бағалау.

|  |  |  |  |
| --- | --- | --- | --- |
| № | Бағалау өлшемдері | Өзін-өзі бағалауы | Топ басшысының  бағалауы |
| 1 | Тақырыпты түсіндім |  |  |
| 2 | Тапсырманы орындадым |  |  |
| 3 | Жеке жұмыс жасадым |  |  |
| 4 | Топпен жұмыс жасадым |  |  |
| 5 | Топ пікірін қорғауға қатыстым |  |  |

Қорыта келе, «Өзіңе сен, өзіңді алып шығар, еңбегің мен ақылың екі жақтап»,- деп Абай атамыз айтқандай әрбір жас өмір жолы мен дұрыс әрекетінің тек қана білім деңгейімен өлшенетінін жадында сақтаса.

**VІ. Үй тапсырмасы:** Тиеу және түсіру жұмыстарындағы техникалық қауіпсіздік талаптары.§8; 40 бет.

Батыс Қазақстан облысы

А. Иманов атындағы жол-көлік колледжі

Әзірлеген оқытушы: С.Ж. Имангалиев арнайы пән оқытушы